Անգլիացի հիվանդը

«Անգլիացի հիվանդը» (), 1996 թվականին Էնթոնի Միգելլայի կողմից նկարահանված դրամա։ Ֆիլմը նկարահանված է Մայքլ Օնդաջի համանուն վեպի մոտիվներով, որի համար նա 1992 թվականին ստացավ Բուկերովյան մրցանակ։
Ֆիլմի պրեմիերան կայացավ ԱՄՆ-ում 1996 թվականի նոյեմբերի 6-ին Լոս Անջելեսում։ Ֆիլմի բյուջեն մոտ 27 միլիոն ԱՄՆ դոլար էր, իսկ վարձույթում նրա շահույթը կազմեց ավելի քան 230 միլիոն ԱՄՆ դոլար։

1996 թվականին ֆիլմը ներկայացվեց Օսկար մրցանակաբաշխության 12 անվանակարգերում, որոնցից արժանացավ 9-ին։

Սյուժե 
Դեպքերը կատարվում են Երկրորդ համաշխարհային պատերազմի ժամանակ։

Ֆիլմը սկսվում է նրանով, որ Սահարա անապատի վրա խփվում է ինքնաթիռ, որի օդաչուն խիստ այրվածքներով հայտնվում է անգիտակից վիճակում և փրկվում տուարեգների օգնությամբ։ Վերջիններս նրան տանում են տեղացի բուժակի մոտ, որը փրկում է նրա կյանքը։

Այրվածքները խիստ աղճատում են նրա դեմքը, որը պատվում է սպիներով, նա անկարող է շարժվել, հազիվ է շնչում, քանի որ թոքերն այրվել են և մի փոքրիկ շունչ է նրա կյանքը պահում։ Քանի որ հիվանդը ոչինչ չէր հիշում, նրան անվանում են անգլիացի հիվանդ։

Նրան տեղափոխում են Իտալիա, որտեղ հայտնվում է երիտասարդ բուժքրոջ՝ Հաննայի խնամքի տակ։ Վերջինս կորցրել էր իր սիրեցյալին, մոտիկ ընկերուհուն։

Հասկանալով, որ հիվանդի կյանքը փրկելն անհնար է, իսկ տեղափոխությունն առավել կարագացնի նրա մահը, Հաննան որոշում է հիվանդի հետ մնալ ոչ մեծ իտալական վանական շինությունում և խնամել նրան։
Սակայն նրանք երկար չեն մնում, քանի որ նրանց է միանում մի կանադացի Կարավաջոն՝ կտրված բթամատերով, որը ատելությամբ է լցված լինում հիվանդի նկատմամբ։ Նա փնտրում էր այն մարդուն, որը լրտեսել էր հօգուտ գերմանացիների, մատնել էր իրենց խմբին և որի պատճառով անտանելի տանջանքների էր ենթարկվել ու կորցրել մատները։ Այդ մարդը, նրա կարծիքով, անգլիացի հիվանդն էր։

Հիվանդը կամաց-կամաց սկսում է վերհիշել իր հետ կատարվածը։ Հիշում է իր սիրեցյալին, գեղեցիկ կնոջ, ով արդեն ամուսին ուներ, հիշում է նրա բուռն սիրավեպը, նրանց բաժանումը և նրա մահը։ Մահացողը դեպք առ դեպք պատմում է, թե ինչպես մահացավ իր կինը, մենակ, անապատի մեջ, հանգչող խարույկի մոտ, առանց շարժվելու ընդունակության...

Պատմության վերջում պարզվում է, որ նա լրտես չէր, այլ թագավորական աշխարհագրական ընկերության աշխատակից, իսկ գերմանացիներին նա տեղեկություն հաղորդեց միայն նրա համար, որ կարողանա ինքնաթիռով հասնել իր կնոջն ու փրկել նրան։

Սահարա անապատի վրայով թռչող ինքնաթիռում միայն նա չէր։ Առջևի մասում նրա սիրեցյալ կնոջ մարմինն էր նաև...

Դերերում 
 Ռեյֆ Ֆայնս՝ կոմս Լասլո Ալմաշի
 Ժուլիետ Բինոշ՝ Հաննա
 Քրիստին Սքոթ Թոմաս՝ Քեթրին Քլիֆթոն
 Ուիլեմ Դեֆո՝ Դավիդ Կարավաջո
 Նավին Էնդրյուս՝ լեյտենանտ Կիպ Սինգխ
 Քոլին Ֆերտ՝ Ջեֆրի Կլիֆթոն

Մրցանակներ և անվանակարգեր

Ծանոթագրություններ

Արտաքին հղումներ 
 
 «Անգլիացի հիվանդը»
 «Английский пациент»
 
 Անգլիացի հիվանդը 
 «Անգլիացի հիվանդը» 

Ֆիլմեր Երկրորդ համաշխարհային պատերազմի մասին
Ամերիկյան դրամա ֆիլմեր
1996 ֆիլմեր
Անգլերեն ֆիլմեր
Ամերիկյան մելոդրամա ֆիլմեր
Գրական ստեղծագործությունների էկրանավորումներ
Օսկարակիր ֆիլմեր
Ամերիկյան ֆիլմեր
Բրիտանական ֆիլմեր
Գերմաներեն ֆիլմեր
Արաբերեն ֆիլմեր
Իտալերեն ֆիլմեր
Լավագույն երաժշտության համար Օսկարի մրցանակակիր ֆիլմեր
BAFTA մրցանակի դափնեկիր ֆիլմեր
Էնթոնի Մինգելայի ֆիլմեր
Վեպերի էկրանավորումներ
Ամերիկյան ռազմական ֆիլմեր
Բրիտանական դրամա ֆիլմեր
Ամերիկյան ռոմանտիկ ֆիլմեր
Ֆիլմեր, որոնց գործողությունները տեղի են ունենում 1940-ականներին
Բրիտանական ռազմական ֆիլմեր
Բրիտանական մելոդրամա ֆիլմեր
Բրիտանական ռոմանտիկ ֆիլմեր
1990-ականների դրամա ֆիլմեր
«Ոսկե գլոբուս» մրցանակի դափնեկիրներ
BAFTA մրցանակի դափնեկիրներ
Բրիտանական կենսագրական ֆիլմեր
Ամերիկյան կենսագրական ֆիլմեր
Բրիտանական պատմական ֆիլմեր
Ամերիկյան պատմական ֆիլմեր
Ամերիկյան կատակերգական դրամա ֆիլմեր
Ֆիլմեր, որոնց գործողությունները տեղի են ունենում 1930-ականներին
Ամուսնական դավաճանությունը ֆիլմերում